
Илъэс 71-рэ
АДЫГЕЙ. Дыгъуасэ Мейкъуапэ щызэхэтащ Адыгейр нэмыцэ-фашист зэрыпхъуакIуэхэм къызэрыIэщIагъэкIыжрэ илъэс 71-рэ зэрырикъум теухуа пэкIу. Абы хэтащ республикэм и Iэтащхьэ ТхьэкIушынэ Аслъэнджэрий.
Мейкъуапэ дэт мемориалым деж щызэхуэсат ветеранхэр, дзэм къулыкъу щызыщIэхэр, хабзэхъумэ органхэм я лэжьакIуэхэр, республикэм и гъэзэщIакIуэ, хабзэгъэув властым и лIыкIуэхэр, еджакIуэхэмрэ студентхэмрэ. Хэку зауэш-хуэм хэкIуэдахэм я фэеп-лъыр ягъэлъапIэу къызэхуэсахэр дакъикъэкIэ щымащ икIи МафIэ мыужьыхым деж удз гъэгъахэр тралъхьащ.
Анэдэлъхубзэм и дунейпсо махуэ
«ГъащIэм хуэдэу псэущ» сабий творчествэмкIэ къалэ фестиваль мазаем и 21-м Мейкъуапэ щекIуэкIынущ. Ар теухуащ ЮНЕСКО-м и унафэкIэ 1999 гъэ лъандэрэ ягъэлъапIэ Анэдэлъхубзэм и дунейпсо махуэм.
Республикэм и щыхьэрым дэт курыт еджапIэ №8-м щекIуэкIыну фестивалым хэтынухэм я анэдэлъхубзэр утыку кърахьэну Iэмал ягъуэтынущ. Ахэр щызэпеуэнущ «Автор усэ», «Вокал», «Презентацэ» лIэужьыгъуэхэм. Псалъэм папщIэ, литературэр къыхэзыхахэм езыхэм я IэдакъэщIэкI, анэдэлъхубзэм хуэгъэпса усэ къе-джэнущ.
Фестивалым щытекIуахэм саугъэтхэр иратынущ.
Мазаем и кIэухым
Къэрэшей-Шэрджэс. Мазаем и кIэухым Архъыз курортым бгы-лыжэ къалэ цIыкIу къыщызэIуахынущ. Абы и мыхьэнэ нэхъыщхьэр щIымахуэ спорт лIэужьыгъуэхэм сабийхэмрэ абыхэм я адэ-анэхэмрэ дегъэхьэхынырщ.
«Кавказ Ищхъэрэм и курортхэр» ОАО-м Архъыз къыщызэIуихыну сабий бгы-лыжэ къалэ цIыкIум евро мин 300 текIуэдащ. Абы и Iуэхутхьэбзэхэр къэгъэсэбэпыным зы сабийм махуэм сом 300 щIитын хуейщ. Илъэситху ныбжьым щыщIэдзауэ сабий гупхэм инструкторхэр ядэлэжьэнущ. Утым щаухуэнущ сабийхэми балигъхэми хуащIа тюбинг трассэхэр.
Бгы-лыжэ къалэ цIыкIур зыхуеинухэмкIэ къызэзыгъэпэщ Sunkid фирмэм и лIыкIуэ Мельмер Светланэ зэрыжиIэмкIэ, сабийхэм хуащIа Iэмэпсымэхэр европей пщалъэм къитIасэу щытынущ. Урысейм къыщы-зэIуаха апхуэдэ къалэ цIыкIухэм, курытхэм еплъытмэ, Архъыз щылэжьэнур нэхъ гъэщIэгъуэнхэм, турист нэхъыбэ къезышэлIэнухэм ящыщщ.
Министрхэр КъШР-м щызэхуос
2014 гъэр Щэнхабзэм и илъэсу щытыну къэрал унафэ къащтащ. Абы траухуэнущ Къэрэшей-Шэрджэсым мазаем и 28-м щекIуэкIыну КИФЩI-м щэнхабзэмкIэ и министрхэм я конференцыр.
Конференцым хэтхэм я пленарнэ зэIущIэ мазаем и 28-м екIуэкIынущ. Абы Iуэхугъуэ куэдым щытепсэлъыхьынущ. Конференц нэужьым, Щэнхабзэм и илъэсыр Къэрэшей-Шэрджэсым къызэрыщызэIуахым теухуа гуфIэгъуэ Iуэхугъуэхэр Черкесск къалэм щекIуэкIынущ.
Уэрдокъуэ Женя.
